Удз гъэгъахэр хуагъэтIылъ
Къэбэрдейр Урысейм зэрыгухьэрэ илъэс 460-рэ зэрырикъум иращIэкI дауэдапщэм хэтыну кърагъэблэгъа Абхъаз Республикэм и Президент Хаджимбэ Раулрэ КъБР-м и Iэтащхьэ КIуэкIуэ Юрийрэ удз гъэгъахэр тралъхьащ Къэбэрдей-Балъкъэрым щыщу куржы-абхъаз зауэм хэкIуэда щIалэхэм я фэеплъу Налшык къалэ дэтым.
1992 — 1993 гъэхэм Абхъазым къыщыхъуахэр къыгуэхыпIэ имыIэу Къэбэрдей-Балъкъэрым и тхыдэм и зы Iыхьэщ. Ди лъахэгъу щIалэу 59-м я псэр щIатащ къуэш республикэм и щхьэхуитыныгъэм папщIэ.
ХэкIуэдахэм я фэеплъыр ягу зэрилъыр ягъэлъагъуэу щыгъуэ пэкIум кърихьэлIат куржы-абхъаз зауэм и ветеранхэр, къэзымыгъэзэжахэм я Iыхьлыхэр.
КъБР-м и Iэтащхьэмрэ Правительствэмрэ я пресс-IуэхущIапIэ.
